text: اس کتابچے کو تین حصوں میں بانٹا گیا ہے جس میں پہلا حصہ والدین کیلئے ہے کہ انہیں اپنے بچوں کو تشدد اور جرائم سے محفوظ رکھنے کیلئے کیا کرنا چاہئے۔ دوسرے اور تیسرے حصے میں ٹیچروں اور سماج کے ارکان کیلئے ہدایت دی گئی ہیں۔ ہر حصے میں ایسے بڑے مسائل پر بحث کی گئی ہے جن کی وجہ سے بچے قانون کی خلاف ورزی کی طرف جاسکتے ہیں ۔کتابچے میں ایسے بچوں کے روئے میں مخصوص علامات اور ایسے حالات سے بچوں کو بچانے کیلئے کئے جانے والے اقدامات کی تفصیلات دی گئی ہیں۔